cyanic-selkie/wikianc huggingface dataset:
Μόσκοου μιουλ
Ιστορία
Η επιτυχία του κοκτέιλ «απογειώθηκε» τη δεκαετία του 1950 σε ολόκληρες τις Ηνωμένες Πολιτείες, συμβάλλοντας αποφασιστικά στη διάδοση της κατανάλωσης της βότκας Smirnoff, η οποία με τον καιρό συνέχισε να εμπορεύεται τις χάλκινες κούπες με τον γάιδαρο, που έγινε το τυπικό «δοχείο» κατανάλωσης του κοκτέιλ.
Παραπομπές
Κατηγορία:Κοκτέιλ
Αλεξάντερ Κλούμπεργκ
Ο Αλεξάντερ Κλούμπεργκ (εσθονικά: Aleksander Klumberg, 17 Απριλίου 1899 - 10 Φεβρουαρίου 1958) ήταν Εσθονός αθλητής του στίβου και χάλκινος ολυμπιονίκης. Κατά τη διάρκεια της καριέρας του κατάφερε να διακριθεί σε μια σειρά αθλημάτων που περιλάμβανε το δέκαθλο, το πένταθλο και τον ακοντισμό.
Βιογραφία
Γεννήθηκε το 1899 στο Τάλιν της Ρωσικής Αυτοκρατορίας (νυν πρωτεύουσα της Εσθονίας) και ξεκίνησε την ενασχόλησή του με τον αθλητισμό στην ηλικία των 13 ετών. Χάρη στις επιδόσεις του σε διάφορα αθλήματα κατάφερε να ξεχωρίσει ήδη από την περίοδο 1915 - 1917 σε πανρωσικό επίπεδο. Το 1918-1919 συμμετείχε ως εθελοντής στον εσθονικό Πόλεμο της Ανεξαρτησίας και αργότερα επέστρεψε στις αθλητικές του δραστηριότητες συμμετέχοντας στους Ολυμπιακούς Αγώνες του 1920 και του 1924.
Στους Αγώνες του 1920 που διεξήχθησαν στην Αμβέρσα, συμμετείχε σε τρία αγωνίσματα, καταλαμβάνοντας την πέμπτη θέση στον ακοντισμό με ρίψη στα 63,39 μ. και την όγδοη θέση στο πένταθλο (όπου στη δισκοβολία πραγματοποίησε την καλύτερη επίδοση από όλους τους αγωνιζόμενους), ενώ στο αγώνισμα του δεκάθλου δεν κατάφερε να ολοκληρώσει τα αθλήματα για να βαθμολογηθεί.
Τέσσερα χρόνια αργότερα, στους Ολυμπιακούς Αγώνες του Παρισιού, συγκέντρωσε 7.329,3600 πόντους (σύμφωνα με το σύστημα μέτρησης εκείνης της εποχής) στο αγώνισμα του δεκάθλου και αναδείχτηκε χάλκινος ολυμπιονίκης πίσω από τους Αμερικανούς αθλητές Χάρολντ Όσμπορν (χρυσό μετάλλιο) και Έμερσον Νόρτον (ασημένιο). Παράλληλα συμμετείχε και στο αγώνισμα του ακοντισμού όπου κατετάγη δέκατος έβδομος. Μετά την απόσυρσή του από την ενεργό δράση διετέλεσε προπονητής των εθνικών ομάδων στίβου της Πολωνίας και της Εσθονίας, ιδιότητες με τις οποίες συμμετείχε στους Ολυμπιακούς Αγώνες του Άμστερνταμ (1928), του Λος Άντζελες (1932) και του Βερολίνου (1936).
Πέρα από τον αθλητισμό ο Κλούμπεργκ εργάστηκε επί σειρά ετών ως καθηγητής φυσικής αγωγής στον εσθονικό στρατό και τα σώματα ασφαλείας της χώρας. Κατά τη διάρκεια της γερμανικής Κατοχής της Εσθονίας εργάστηκε στην κρατική υπηρεσία αθλητισμού και στη σχολή αστυνομίας. Το 1944, μετά την κατάληψη της χώρας από τα σοβιετικά στρατεύματα, συνελήφθη από την NKVD και εκτοπίστηκε σε στρατόπεδο συγκέντρωσης της ρωσικής Άπω Ανατολής όπου παρέμεινε κρατούμενος μέχρι το 1956. Μετά την αποφυλάκισή του επέστρεψε στο Τάλιν όπου και απεβίωσε τον Φεβρουάριο του 1958.
Εξωτερικοί σύνδεσμοι
Κατηγορία:Εσθονοί αθλητές Κατηγορία:Εσθονοί Ολυμπιονίκες Κατηγορία:Χάλκινοι Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1920 Κατηγορία:Αθλητές του στίβου στους Θερινούς Ολυμπιακούς Αγώνες 1924 Κατηγορία:Ακοντιστές Κατηγορία:Εσθονοί γυμναστές Κατηγορία:Εσθονοί προπονητές Κατηγορία:Δεκαθλητές
Ένωση Ποδοσφαιρικών Σωματείων Μακεδονίας
Ιστορία
Ιδρύθηκε αρχικά τον Οκτώβριο του 1923 ως Ποδοσφαιρική Ένωση Μακεδονίας-Θράκης (Π.Ε.Μ.Θ.). Είχε προηγηθεί το πρωτάθλημα Θεσσαλονίκης 1922-23 που είχε διοργανώσει η ΧΑΝΘ. Το 1924 μετονομάστηκε σε Ένωση Ποδοσφαιρικών Σωματείων Μακεδονίας–Θράκης. Ιδρυτικά μέλη της ήταν τρία σωματεία της Θεσσαλονίκης: ο Άρης, ο Ηρακλής και ο Μέγας Αλέξανδρος, τα οποία πήραν μέρος στο πρώτο πρωτάθλημα που διεξήχθη σε τρεις αγωνιστικές στις 20 Απριλίου, 4 και 11 Μαΐου 1924 με πρωταθλητή τον Άρη. Υπήρχαν και άλλα ενεργά σωματεία, τα οποία για διάφορους λόγους δεν έλαβαν μέρος.
Το Δεκέμβριο του 1924 πραγματοποιήθηκε η πρώτη Γ.Σ., ψηφίστηκε το καταστατικό της και εκλέχτηκε το πρώτο Δ.Σ. το οποίο απαρτιζόταν από τους Γ. Σωτηριάδη (πρόεδρος), Αφεντάκη (αντιπρόεδρος), Α. Μιχαηλίδη (γενικός γραμματέας), Κ. Καστρίτση (ταμίας), Γ. Τσάκαλο (έφορος) και τους συμβούλους Γ. Καρρά και Αν. Νικολαϊδη. Το 1926, η Ε.Π.Σ. Μακεδονίας - Θράκης με τις Ε.Π.Σ. Αθηνών και Ε.Π.Σ. Πειραιώς ιδρύσαν την Ελληνική Ποδοσφαιρική Ομοσπονδία. Το 1929 μετονομάστηκε σε Ε.Π.Σ. Μακεδονίας. Από την ημέρα ίδρυσής της αναγνωρίστηκαν και συμμετείχαν στα πρωταθλήματα της ένωσης συνολικά 308 σωματεία. Αρχικά το πρωτάθλημα της Α΄ κατηγορίας διεξαγόταν σε ενιαίο όμιλο, όμως από την περίοδο 1975-76 και εντεύθεν περιλαμβάνει δυο ομίλους.
Παλαιότερα στην Ε.Π.Σ. Μακεδονίας ανήκαν και σωματεία γειτονικών νομών (Πιερίας, Κιλκίς, Χαλκιδικής, Ημαθίας, Πέλλας). Από το 1935 η Ε.Π.Σ. Μακεδονίας περιορίστηκε στα όρια του νομού Θεσσαλονίκης, αφού ιδρύθηκαν τοπικές Ενώσεις στην υπόλοιπη Μακεδονία. Όμως, διατήρησε τον ιστορικό τίτλο της ως υπενθύμιση του ρόλου που διαδραμάτισε στη διάδοση του ποδοσφαίρου στη Μακεδονία.
Πρωτάθλημα
Η δομή του πρωταθλήματος της Ε.Π.Σ. Μακεδονίας από το 2000 που δημιουργήθηκε η Α1 κατηγορία είναι η εξής:
Πρωταθλήτριες 1960-2000
Το 1967-68 θα καταργηθεί η Β1 Κατηγορία.
Πηγές: Αρχείο εφημερίδων «Θεσσαλονίκη», «Μακεδονία» , «SportTime» , «Αθλητική Ηχώ»
Πρωταθλήτριες από 2001
Το 2000-01 θα δημιουργηθεί η Α1 Κατηγορία.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Μακεδονίας.
Από την αγωνιστική περίοδο 1971-72 αποφασίστηκε η διεξαγωγή του Κυπέλλου Ελλάδας χωρίς τα σωματεία των τοπικών ενώσεων όπως γινόταν όλα τα προηγούμενα χρόνια. Με αφορμή αυτή την αλλαγή οι τοπικές ΕΠΣ ανά τους Νομούς της χώρας ξεκίνησαν την διεξαγωγή των δικών τους Κυπέλλων.
Η δομή του κυπέλλου της ΕΠΣΜ έχει αλλάξει ανά τα χρόνια με την τελευταία του μορφή να έχει στηθεί έτσι ώστε τουλάχιστον μία ομάδα από τη Β' Κατηγορία να φτάνει μέχρι τα προημητελικά του θεσμού.επίσης ενας ακόμη φιναλίστ ηταν το 1974 η ενωση ανθοκήπων καρατάσου
Κυπελλούχες
Οι νικήτριες των τελικών Κυπέλλου της ΕΠΣΜ
Εξωτερικοί σύνδεσμοι
Κατηγορία:Νομός Θεσσαλονίκης
Emotional Rescue
Το Emotional Rescue είναι το 15ο βρετανικό και 17ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 20 Ιουνίου του 1980 μέσω της δισκογραφικής εταιρείας "Rolling Stones Records".
Η ηχογράφηση του πραγματοποιήθηκε στα "Compass Point Studios" του Νασσάου στις Μπαχάμες και στο "Pathé Marconi" του Παρισιού, με παραγωγούς τους Μικ Τζάγκερ και Κιθ Ρίτσαρντς. Για το συγκεκριμένο άλμπουμ το δίδυμο των συνθετών του συγκροτήματος συνέθεσε περισσότερα από είκοσι κομμάτια, αλλά επέλεξε δέκα για το "Emotional Rescue", ενώ μερικά κατέληξαν στον επόμενο τους δίσκο, "Tattoo You".
Το εξώφυλλο του άλμπουμ σχεδιάστηκε από τον Πίτερ Κόριστον με θερμογραφικές φωτογραφίες, τραβηγμένες από τον Ρόι Ατζάκ με θερμική κάμερα, μία συσκευή η οποία ανιχνεύει εκπομπές θερμότητας.
Βραβεία
Emotional Rescue (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Emotional Rescue" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1980
Λένε Χάου
H Λεν Βέστεργκαρντ Χάου (Lene Vestergaard Hau)(γεννημένη στις 13 Νοεμβρίου 1959 στο Vejle της Δανίας) είναι Δανέζα φυσικός, καθηγήτρια Φυσικής και Εφαρμοσμένης Φυσικής στο Mallinckrodt του Πανεπιστημίου του Χάρβαρντ. Έλαβε το διδακτορικό της από το Πανεπιστήμιο του Aarhus. Το 1999, ηγήθηκε μιας ομάδας του Πανεπιστημίου του Χάρβαρντ, η οποία, χρησιμοποιώντας ένα συμπύκνωμα Μπόζε-Αϊνστάιν, κατάφερε να επιβραδύνει μια δέσμη φωτός σε περίπου 17 μέτρα το δευτερόλεπτο και, το 2001, κατάφερε να σταματήσει εντελώς μια δέσμη. Μετέπειτα εργασίες που βασίστηκαν σε αυτά τα πειράματα οδήγησαν στη μεταφορά του φωτός προς ύλη, στη συνέχεια από ύλη προς φως, μια διαδικασία με σημαντικές επιπτώσεις στην κβαντική κρυπτογράφηση και τον κβαντικό υπολογισμό. Πιο πρόσφατη εργασία περιελάμβανε έρευνα για νέες αλληλεπιδράσεις μεταξύ υπέρψυχρων ατόμων και συστήματα νανοσκοπικής κλίμακας. Εκτός από τη διδασκαλία της φυσικής και της εφαρμοσμένης φυσικής, έχει διδάξει Επιστήμη Ενέργειας στο Χάρβαρντ, επιστήμη που αφορά τα φωτοβολταϊκά κύτταρα, την πυρηνική ενέργεια, τις μπαταρίες και τη φωτοσύνθεση. Παράλληλα με τα πειράματα και τις έρευνες της, συχνά καλείται ως ομιλήτρια σε διεθνή συνέδρια και ασχολείται με τη δομή των επιστημονικών πολιτικών διαφόρων ιδρυμάτων. Ήταν ομιλήτρια στο EliteForsk-konferencen 2013 («Συνέδριο των ελίτ της έρευνας») στην Κοπεγχάγη, το οποίο παρακολούθησαν υπουργοί της κυβέρνησης, καθώς και μεγάλοι επιστήμονες και ερευνητές της Δανίας. Αναγνωρίζοντας τα πολλά επιτεύγματά της, το Discover Magazine την αναγνώρισε το 2002 ως μία από τις 50 πιο σημαντικές γυναίκες στην επιστήμη.
Ακαδημαϊκή καριέρα
Αφού πήρε το πτυχίο της στα Μαθηματικά το 1984, η Hau συνέχισε σε μεταπτυχιακές σπουδές στη Φυσική στο Πανεπιστήμιο του Aarhus, που ολοκλήρωσε δύο χρόνια αργότερα. Για τις διδακτορικές της σπουδές στην κβαντική θεωρία, η Hau εργάστηκε σε ιδέες παρόμοιες με αυτές που εφαρμόζονται στα καλώδια οπτικών ινών που μεταφέρουν φως, αλλά η δουλειά της περιλάμβανε σειρές ατόμων σε κρυστάλλους πυριτίου που μεταφέρουν ηλεκτρόνια. Ενώ εργαζόταν για το διδακτορικό της, η Hau πέρασε επτά μήνες στο CERN, το Ευρωπαϊκό Εργαστήριο Φυσικής Σωματιδίων κοντά στη Γενεύη. Έλαβε το διδακτορικό της από το Πανεπιστήμιο του Aarhus στη Δανία το 1991, αλλά μέχρι τότε τα ερευνητικά της ενδιαφέροντα είχαν αλλάξει κατεύθυνση. Το 1991 προσχώρησε στο Ινστιτούτο Επιστήμης του Ρόουλαντ στο Κέιμπριτζ της Μασαχουσέτης ως επιστημονικό μέλος του προσωπικού, αρχίζοντας να διερευνά τη δυνατότητα επιβράδυνσης του φωτός και τα υπέρψυχρα άτομα. Το 1999, ο Hau δέχτηκε διετές διορισμό ως μεταδιδακτορική συνεργάτιδα στο Πανεπιστήμιο του Χάρβαρντ. Η επίσημη εκπαίδευσή της είναι στη θεωρητική φυσική, αλλά το ενδιαφέρον της μετατοπίστηκε στην πειραματική έρευνα σε μια προσπάθεια να δημιουργήσει μια νέα μορφή ύλης γνωστή ως συμπύκνωμα Μπόζε-Αϊνστάιν. "Η Hau υπέβαλε αίτηση στο Εθνικό Ίδρυμα Επιστημών για τη χρηματοδότηση μιας παρτίδας αυτού του συμπυκνώματος, αλλά απορρίφθηκε με το επιχείρημα ότι ήταν θεωρητική φυσικός για την οποία τέτοια πειράματα θα ήταν πολύ δύσκολο να γίνουν." Απτόητη, έλαβε εναλλακτική χρηματοδότηση και έγινε μια από τις πρώτες φυσικούς που δημιούργησαν ένα τέτοιο συμπύκνωμα. Τον Σεπτέμβριο του 1999 διορίστηκε καθηγήτρια Εφαρμοσμένης Φυσικής του Γκόρντον Μακάι και καθηγήτρια Φυσικής στο Χάρβαρντ. Έκανε τη θητεία της το 1999, και τώρα είναι Καθηγήτρια Φυσικής και Εφαρμοσμένης Φυσικής στο Mallinckrodt του Χάρβαρντ. Το 2001 έγινε το πρώτο άτομο που σταμάτησε εντελώς το φως, χρησιμοποιώντας ένα συμπύκνωμα Μπόζε-Αϊνστάιν για να το επιτύχει. Έκτοτε, έχει παράγει άφθονη έρευνα και νέο πειραματικό έργο, σε ηλεκτρομαγνητικά παραγόμενη διαφάνεια, σε διάφορους τομείς της κβαντικής φυσικής, της φωτονικής και συνέβαλε στην ανάπτυξη νέων κβαντικών συσκευών και νέων εφαρμογών νανοκλίμακας.
Μεταφορά Qubit
Για τις δυνατότητές της έρευνας αυτής, η Hau είπε "Ενώ η ύλη ταξιδεύει μεταξύ των δύο συμπυκνωμάτων Μπόζε– Αϊνστάιν, μπορούμε να την παγιδεύσουμε, ενδεχομένως για λίγα λεπτά, και να την ξανασχηματίσουμε - να την αλλάξουμε - με όποιον τρόπο θέλουμε. Αυτή η νέα μορφή κβαντικού ελέγχου θα μπορούσε επίσης να έχει εφαρμογές στους αναπτυσσόμενους τομείς της κβαντικής επεξεργασίας πληροφοριών και της κβαντικής κρυπτογραφίας." Όσον αφορά τις δυνατότητες πρακτικής ανάπτυξης της έρευνας ο Jeremy Bloxham, πρύτανης της επιστήμης στη Σχολή Τεχνών και Επιστημών δήλωσε: "Αυτό το επίτευγμα, η ανταλλαγή κβαντικών πληροφοριών σε μορφή φωτός και όχι μόνο σε μία αλλά σε δύο μορφές ατόμων, προσφέρει μεγάλη ενθάρρυνση σε όσους ελπίζουν να αναπτύξουν κβαντικούς υπολογιστές " .Η Hau τιμήθηκε με το βραβείο George Ledlie για αυτό το έργο, ενώ ο Provost Steven Hyman του Χάρβαρντ σημείωσε ότι «η δουλειά της είναι πρωτοποριακή. Η έρευνά της καθιστά δυσδιάκριτα τα όρια μεταξύ της βασικής και της εφαρμοσμένης επιστήμης, βασίζεται στο ταλέντο και τους ανθρώπους δύο σχολών και διαφόρων τμημάτων και παρέχει ένα κυριολεκτικά λαμπερό παράδειγμα για το πώς η λήψη τολμηρών αποφάσεων οδηγεί σε βαθιές ανταμοιβές. "
Υπέρψυχρα και συστήματα νανοκλίμακας
μικρογραφία| Ένα καταγεγραμμένο άτομο διασπάται καθώς το ηλεκτρόνιο του απορροφάται στο νανοσωλήνα Το 2009, η Hau και η ομάδας της έψυξαν σε λέιζερ ένα νέφος ενός εκατομμυρίου ατόμων ρουβιδίου σε μόλις ένα κλάσμα ενός βαθμού πάνω από το απόλυτο μηδέν. Στη συνέχεια άφησαν αυτό το ατομικό νέφος μήκους χιλιοστού προς έναν νανοσωλήνα άνθρακα, που βρισκόταν περίπου δύο εκατοστά μακριά και φορτίστηκε με εκατοντάδες βολτ. Τα αποτελέσματα δημοσιεύθηκαν το 2010, συμπεραίνοντας νέες αλληλεπιδράσεις μεταξύ ψυχρών ατόμων και συστημάτων νανοκλίμακας. Παρατήρησαν ότι τα περισσότερα άτομα πέρασαν από μέσα, αλλά περίπου 10 ανά εκατομμύριο προσελκύθηκαν αναπόφευκτα, προκαλώντας τα να επιταχύνουν δραματικά τόσο στην κίνηση όσο και στη θερμοκρασία. "Σε αυτό το σημείο, τα επιταχυνόμενα άτομα διαχωρίζονται σε ένα ηλεκτρόνιο και ένα ιόν που περιστρέφεται παράλληλα γύρω από το νανοσύρμα, συμπληρώνοντας κάθε τροχιά σε λίγα τρισεκατομμύρια του δευτερολέπτου. Το ηλεκτρόνιο τελικά απορροφάται στο νανοσωλήνα μέσω κβαντικής σήραγγας, αναγκάζοντας το συνοδευτικό ιόν του να απομακρυνθεί - καθώς απωθείται από την ισχυρή φόρτιση του νανοσωλήνα 300 volt - με ταχύτητα περίπου 26 χιλιόμετρα ανά δευτερόλεπτο, ή 59.000 μίλια ανά ώρα. " Τα άτομα μπορούν γρήγορα να αποσυντεθούν, χωρίς να πρέπει να συγκρουστούν μεταξύ τους σε αυτό το πείραμα. Η ομάδα σημειώνει ότι αυτό το φαινόμενο δεν παράγεται από τη βαρύτητα, όπως υπολογίζεται σε μαύρες τρύπες που υπάρχουν στο διάστημα, αλλά από το υψηλό ηλεκτρικό φορτίο στο νανοσωλήνα. Το πείραμα συνδυάζει τη νανοτεχνολογία με τα ψυχρά άτομα για να αναδείξει έναν νέο τύπο υψηλής ανάλυσης, μονοατομικού, με ενσωματωμένο τσιπ ανιχνευτή που μπορεί τελικά να είναι σε θέση να αναλύσει περιθώρια από την παρέμβαση των κυμάτων ύλης. Οι επιστήμονες προβλέπουν επίσης μια σειρά από θεμελιώδεις μελέτες ενός ατόμου που καθίστανται δυνατές από τη δημιουργία τους.
Εξωτερικοί σύνδεσμοι
Κατηγορία:Φυσικοί του 21ου αιώνα Κατηγορία:Φυσικοί του 20ού αιώνα Κατηγορία:Δανοί φυσικοί Κατηγορία:Μέλη της Βασιλικής Σουηδικής Ακαδημίας Επιστημών
A.O. Αμπελοκήπων Λάρισας
Ο Αθλητικός Όμιλος Αμπελοκήπων Λάρισας είναι ποδοσφαιρικός σύλλογος με έδρα τη Λάρισα και εδρεύει στην ομώνυμη συνοικία. Ανήκει στη δύναμη της Ένωση Ποδοσφαιρικών Σωματείων Λάρισας με αριθμό μητρώου Ε.Π.Ο. 1583. Τα χρώματα του συλλόγου είναι το κόκκινο και το λευκό, ενώ πρόεδρος είναι ο Βαγγέλης Μόρας, πρωην ποδοσφαιριστής της εθνικής Ελλάδας. Τον Ιανουάριο του 2020 ο σύλλογος γιόρτασε 50 χρόνια συνεχούς παρουσίας στο ελληνικό ποδόσφαιρο.
Ιστορία
Ο σύλλογος ιδρύθηκε το 1970 στην περιοχή Αμπελόκηποι (πρώην Ταμπάκικα) της Λάρισας, στις όχθες του ποταμού Πηνειού που διασχίζει την πόλη. Ξεκινησε απο τη χαμηλότερη κατηγορία της ΕΠΣΛάρισας και συχνά τα πρώτα χρόνια αποκαλούνταν Ταμπακιάκος, δεδομένου του οτι Ταμπάκικα ήταν το αρχικό όνομα της συνοικίας. Κατά τη δεκαετία του '70 ο σύλλογος άρχισε να καθιερώνεται πλέον στα τοπικά πρωταθλήματα. Τη σεζον 1974-75 η ομάδα αποτελούνταν από τους παρακάτω ποδοσφαιριστές: B.Παναγόπουλος (τερματοφύλακας), Μόρας, Ζάρκος, Μπαρμπαγιάννης, Στανίσης, Ραχωβίτης, Κατσίφας, Τεγος, Ηλ.Μπουροζίκας, Nάκης, Καούζος, Καρακόζογλου, Τζάνγκο, Βελης, Αντ.Ζαρκαδούλας, Οικονόμου, Γρ.Γαριφόπουλος.
Ο A.O. Αμπελοκήπων γνώρισε μεγάλη επιτυχία τη δεκαετία του 1990 όταν και αγωνίστηκε στην Δ΄ Εθνική ποδοσφαίρου ανδρών υπό την καθοδήγηση του πρώην ποδοσφαιριστή της ΑΕΛ, Νίκου Βλαχούλη. Εκεινη την εποχη οι Αμπελόκηποι αντιμετώπισαν έμπειρες ομάδες όπως η Κοζάνη, η Καστοριά, ο Ηρακλής Πτολεμαΐδος,ο Ηρακλής Λάρισα, ο Φαλιανάκος, ο Τοξότης Λάρισας και ο Αχιλλέας Φάρσαλα. Ύστερα από υποβιβασμό τους το 1994, οι Αμπελόκηποι δεν κατάφεραν να επανέλθουν σε εθνική κατηγορία, αλλά υπήρξαν κυρίαρχη δύναμη στα πρωταθλήματα της Λάρισας, ειδικά στα μέσα της δεκαετίας του 1990. Το ρόστερ της πρωταθλήτριας ομάδας της Α' ΕΠΣΛ τη σεζόν 1990-91 με προπονητή τον Γιώργο Κουτσιμπάνη αποτελούσαν οι εξής ποδοσφαιριστές: Ευσταθίου, Μπατρακούλης, N.Αλεξούλης, Τσιώτας, M.Αλεξούδης, Βαμβακίδης, Ι.Κολοβός, Θ.Σαλογιάννης, Γ.Κολοβός, Ζαμπούνης, Ευαγγέλου, Δ.Σίμος, Βλαχόπουλος.
Η Επιτροπή (Μαφία)
Η Επιτροπή (αγγλικά:The Commission) είναι το διοικητικό όργανο της αμερικανικής μαφίας, που ιδρύθηκε το 1931 από τον Τσαρλς "Λάκι" Λουτσιάνο μετά τον πόλεμο του Καστελαμαρέζε. Η Επιτροπή αντικατέστησε τον τίτλο «capo di tutti capi» (αφεντικό όλων των αφεντικών), που κατείχε ο Σαλβατόρε Μαραντζάνο πριν από τη δολοφονία του, με μια κυβερνητική επιτροπή που αποτελείται από τα αφεντικά των πέντε οικογενειών της Νέας Υόρκης, καθώς και τα αφεντικά του Σικάγου και της οικογένειας του Μπάφαλο. Σκοπός της Επιτροπής ήταν να επιβλέπει όλες τις δραστηριότητες της Μαφίας στις Ηνωμένες Πολιτείες και να χρησιμεύει στη μεσολάβηση των συγκρούσεων μεταξύ των οικογενειών.
A.O. Αμπελοκήπων Λάρισας
Έδρα
Ο σύλλογος από την ίδρυσή του αγωνίζεται στο Δημοτικό Γήπεδο Αμπελοκήπων που βρίσκεται δίπλα στον ποταμό Πηνειό. Στην συνοικία των Αμπελοκήπων στεγάζεται και το Εθνικό Στάδιο Αλκαζάρ. Το γήπεδο με χωρητικότητα 400 θεατών και έχει φιλοξενήσει αγώνες Δ΄ Εθνικής από το 1991 έως το 1994, ενώ τα τελευταία χρόνια προστέθηκε και σκέπαστρο κόκκινου χρώματος πάνω από την κεντρική εξέδρα. Θεωρείται ένα από τους πιο ιστορικά και εμβληματικά συνοικιακά γήπεδα της Λάρισας. Μία από τις πιο αξιοσημείωτες στιγμές στην ιστορία του γηπέδου καταγράφηκε στις 24 Σεπτεμβρίου του 1996 όταν και σημειώθηκε το ρεκόρ του νεότερου παίκτη που σκόραρε χατ-τρικ από τον Ντίνο Ποντίκα στην αναμέτρηση ΑO Αμπελοκήπων - Χαραυγής 4-3, στην πρώτη χρονιά του Βαγγέλη Μόρα στην ανδρική ομάδα του ΑΟΑ. Η ομάδα του ΑOA της περιόδου 1996-97 αποτελούνταν από τους Δάλλα, Ευριπίδη Βακουφτσή (τερματοφύλακες), Θανάση Σαλογιάννη, Μπάμπη Ντόσα (αρχηγός), Θοδωρή Εμμανουήλ, Βασίλη Ζαρκαδούλα, Κλεανθη Ταυλαρίδη, Καραγιάννη, Μίλτο Ταυλαρίδη, Γιώργο Κολοβό, Παπαγεωργίου, αλλά και τους νεότερους Βαγγέλη Μόρα, Κωστα Παπαρίζο, Τσιουμπέκα, Σούρρα, Σωτάκη. Προπονητής της ομάδας ήταν ο Αντώνης Ζαρκαδούλας έχοντας στο πλευρό του ως στενό συνεργάτη τον Νίκο Κεχαγιά. Το 2011 φιλοξένησε τις Ακαδημίες του Άγιαξ.
Η Επιτροπή (Μαφία)
Καθ' όλη τη διάρκεια της ιστορίας της Επιτροπής, το σύμβουλιο έχει εμπλακεί σε διάφορα περιστατικά, συμπεριλαμβανομένης της συνάντησης των Απαλάχιων το 1957, μιας συνωμοσίας για τη δολοφονία πολλών μελών της Επιτροπής το 1963, και της δίκης της Επιτροπής της Μαφίας το 1985.
A.O. Αμπελοκήπων Λάρισας
Ποδοσφαιριστές του ΑΟA σε εθνικές κατηγορίες
Ο Βαγγέλης Μόρας είναι αναμφίβολα ο μεγαλύτερος ποδοσφαιριστής της ιστορίας των Αμπελόκηπων Λάρισας καθώς κατάφερε να γνωρίσει μεγάλες επιτυχίες στο ελληνικό πρωτάθλημα, στη Σέριε Α όπου αγωνίστηκε για σχεδόν 10 χρόνια και στην Εθνική Ελλάδας ποδοσφαίρου. Ο Κώστας Παπαρίζος, πρώην προπονητής της ομάδας, είναι ένας ακόμη ποδοσφαιριστής που ξεκίνησε την καριέρα του από τους Αμπελόκηπους Λάρισας και παρέμεινε μέχρι τα 18 του χρόνια, οπότε και πήρε μεταγραφή στην ΑΕΛ το 1999, ενώ ο Γιώργος Ντάνας ήταν ο πρώτος που είχε φορέσει τη φανέλα των βυσσινί τη δεκαετία του '80. Επίσης από τους Αμπελόκηπους είχε ξεκινήσει και ο πρώην παίκτης του ΠΑΣ Γιάννινα, Χρήστος Κατσίφας, αλλά και ο Σάκης Κανέλιας που αγωνίστηκε στον Απόλλωνα Λάρισας. Το μεγαλύτερο λάθος της διοίκησης του συλλόγου ήταν η μη υπογραφή του Βασίλη Καραπιάλη το 1979. Παρά το γεγονός ότι μεγάλωσε στη γειτονιά των Αμπελοκήπων και προκάλεσε το έντονο ενδιαφέρον των ερυθρόλευκων, τελικά υπέγραψε σε έναν άλλο τοπικό σύλλογο, τον Τοξότη Λάρισας σε ηλικία 14 ετών Στις αρχές της δεκαετίας του '90 υπέγραψαν για τον ΑΟΑ σημαντικά ονόματα του Λαρισινού ποδοσφαίρου όπως ο επιθετικός Γιώργος Κολοβός που αναδείχθηκε πρωταθλητής Ελλάδος με την ΑΕΛ το 1988 και ο αμυντικός Μπάμπης Ντόσας, κυπελλουχος το 1985. Στην πιο πρόσφατη ιστορία του (μετά το 2000) έχουν αγωνιστεί στην ομάδα εξίσου γνωστοί ποδοσφαιριστές όπως o Τάσος Μπεριτζάς, και ο επιθετικός Γιώργος Λιάπης που υπέγραψε το 2003 από την ΑΕΛ.
Η Επιτροπή (Μαφία)
Περιόδος Προ-Επιτροπής
Πριν από το 1931, ο «capo dei capi» (αφεντικό των αφεντικών) ήταν ένας όρος που εφάρμοσαν οι μαφιόζοι στον Τζουζέπε Μορέλλο γύρω στο 1900, σύμφωνα με τον Νικ Τζεντίλε. Τα αφεντικά Τζο Μασερία (1928-1931) και Σαλβατόρε Μαραντζάνο (1931) χρησιμοποίησαν τον τίτλο ως μέρος των προσπαθειών τους να συγκεντρώσουν τον έλεγχο της Μαφίας υπό τον εαυτό τους. Όταν ο Μαραντζάνο κέρδισε τον πόλεμο του Καστελαμαρέζε, ορίστηκε ως αφεντικό όλων των αφεντικών, δημιούργησε τις πέντε οικογένειες και διέταξε κάθε οικογένεια της Μαφίας να του αποτίσει φόρο τιμής. Αυτό προκάλεσε έντονη αντίδραση στους κόλπους της μαφίας, όπου είχε σαν αποτέλεσμα να δολοφονηθεί τον Σεπτέμβριο του 1931, με εντολή του Λάκι Λουτσιάνο.
A.O. Αμπελοκήπων Λάρισας
Υποστηρικτές
Η βάση των φιλάθλων του συλλόγου βρίσκεται κυρίως στη συνοικία των Αμπελοκήπων αλλά και τη γειτονική του Παπασταύρου, ενώ είναι η τέταρτη Λαρισινή ομάδα σε ακολούθους στα μέσα κοινωνικής δικτύωσης μετά την ΑΕΛ, τον Απόλλωνα Λάρισας και τον Ηρακλή Λάρισας.
Η Επιτροπή (Μαφία)
Σχηματισμός της Επιτροπής
Μετά τη δολοφονία του Μαραντζάνο το 1931, ο Λουτσιάνο κάλεσε μια συνάντηση στο Σικάγο. Αν και θα υπήρχαν λίγες αντιρρήσεις αν ο Λουτσιάνο είχε δηλώσει τον εαυτό του capo di tutti capi, κατάργησε τον τίτλο, πιστεύοντας ότι η θέση δημιούργησε προβλήματα μεταξύ των οικογενειών και έκανε τον εαυτό του στόχο για έναν άλλο φιλόδοξο αντίπαλο. Οι στόχοι του Λουτσιάνο με την Επιτροπή ήταν να διατηρήσει ήσυχα τη δική του εξουσία σε όλες τις οικογένειες και να αποτρέψει μελλοντικούς συμμοριακούς πολέμους. Τελικά τα αφεντικά ενέκριναν την ιδέα της Επιτροπής. Η Επιτροπή θα αποτελείται από ένα «διοικητικό συμβούλιο» για να επιβλέπει όλες τις δραστηριότητες της Μαφίας στις Ηνωμένες Πολιτείες και να μεσολαβεί σε συγκρούσεις μεταξύ οικογενειών.
Η Επιτροπή αποτελούνταν από επτά αφεντικά της μαφίας: τους ηγέτες των πέντε οικογενειών της Νέας Υόρκης: Τσαρλς "Λάκι" Λουτσιάνο, Βίνσεντ Μανγκάνο, Τόμι Γκαγκλιάνο, Τζόζεφ Μπονάννο και Τζο Προφάτσι. Το αφεντικό του Σικάγου Αλ Καπόνε και το αφεντικό της οικογένειας Μπαφάλο, Στέφανο Μαγκαντίνο. Ο Λάκι Λουτσιάνο διορίστηκε πρόεδρος της Επιτροπής. Η Επιτροπή συμφώνησε να πραγματοποιεί συναντήσεις κάθε πέντε χρόνια ή όταν χρειάζεται για να συζητήσουν τα οικογενειακά προβλήματα.
A.O. Αμπελοκήπων Λάρισας
Πηγές
Κατηγορία:Ιδρύσεις ποδοσφαιρικών ομάδων το 1970 Κατηγορία:Αθλητικοί σύλλογοι Λάρισας Κατηγορία:Ιδρύσεις αθλητικών συλλόγων το 1970 Κατηγορία:Ποδοσφαιρικές ομάδες Ελλάδας
Η Επιτροπή (Μαφία)
Η εξουσία της Επιτροπής
Η Επιτροπή είχε την εξουσία να εγκρίνει ένα νέο αφεντικό προτού μπορέσει να αναλάβει επίσημα. Οι πέντε οικογένειες της Νέας Υόρκης αποφάσισαν επίσης ότι τα ονόματα όλων των νέων προτεινόμενων μελών πρέπει να εγκριθούν από τις άλλες οικογένειες. Αφού το νέο προτεινόμενο μέλος εγκρίθηκε από τις άλλες οικογένειες, θα μπορούσε να γίνει μέλος της Επιτροπής. Η Επιτροπή επέτρεψε στους Εβραίους μαφιόζους Μέγερ Λάνσκι, Μπάγκσυ Σίγκελ, Λουί ''Λέπκε" Μπουτσάλτερ, Ντατς Σουλτς και Άμπνερ Ζουίλμαν να συνεργαστούν μαζί τους και να συμμετάσχουν σε ορισμένες συναντήσεις.
Το πρώτο τεστ της Επιτροπής έγινε το 1935, όταν διέταξε τον Ντατς Σουλτς να εγκαταλείψει τα σχέδιά του για τη δολοφονία του Ειδικού Εισαγγελέα Τόμας Ντιούι. Ο Λουτσιάνο υποστήριξε ότι η δολοφονία του Ντιούι θα προκαλούσε μαζική αντίδραση από τις διωκτικές αρχές. Ο Ντατς Σουλτς εξοργισμένος είπε ότι θα σκότωνε τον Ντιούι ούτως ή άλλως και αποχώρησε από τη συνάντηση. Ο επικεφαλής της Murder Inc, Άλμπερτ Αναστάζια πλησίασε τον Λουτσιάνο αναφέροντας του ότι ο Σουλτς του είχε ζητήσει πληροφορίες σχετικά με την πολυκατοικία που διέμενε ο Ντιούι στην Fifth Avenue. Αφού μαθεύτηκαν τα νέα, η Επιτροπή πραγματοποίησε μια διακριτική συνάντηση για να συζητήσει το θέμα. Μετά από έξι ώρες συζητήσεων, η Επιτροπή διέταξε τον Λέπκε Μπουτσάλτερ να δολοφονήσει τον Σουλτς. Στις 23 Οκτωβρίου του 1935, πριν μπορέσει να σκοτώσει τον Ντιούι, ο Σουλτς πυροβολήθηκε σε μια ταβέρνα στο Νιουάρκ του Νιού Τζέρσεϊ και υπέκυψε στους τραυματισμούς του την επόμενη μέρα.
Στις 13 Μαΐου του 1936 ξεκίνησε η δίκη του Λουτσιάνο. ] Ο Τόμας Ντιούι κατηγόρησε τον Λουτσιάνο ότι ήταν μέρος ενός μεγάλου κυκλώματος πορνείας γνωστού ως «ο συνδυασμός». Κατά τη διάρκεια της δίκης, ο Ντιούι εξέθεσε τον Λουτσιάνο για τους ψευδόμαρτυρες που είχε χρησιμοποιήσει για να καλυθφεί, καθώς επίσης και τα αρχεία τηλεφωνικών κλήσεων. Ο Λουτσιάνο δεν είχε επίσης καμία εξήγηση γιατί τα αρχεία του ομοσπονδιακού κράτους ανέφεραν ότι είχε φόρο εισοδήματος μόνο 22.000 δολάρια ετησίως, ενώ ήταν προφανές ότι ήταν ένας πλούσιος άνθρωπος. Στις 7 Ιουνίου, ο Λουτσιάνο καταδικάστηκε για 62 κατηγορίες σχετικά με το κύκλωμα πορνείας. Στις 18 Ιουνίου, καταδικάστηκε σε καθερξή 30 έως 50 ετών μαζί με άλλους μαφιόζους.
Κατά την διάρκεια του Β' Παγκοσμίου Πολέμου, το Αμερικανικό Ναυτικό, η Πολιτεία της Νέας Υόρκης και ο Λουτσιάνο κατέληξαν σε μια συμφωνία: σε αντάλλαγμα για την αλλαγή της ποινής του, ο Λουτσιάνο υποσχέθηκε την πλήρη βοήθεια της μαφίας στην παροχή πληροφοριών προς το Ναυτικό. Ο Αναστάζια, σύμμαχος του Λουτσιάνο που έλεγχε τις αποβάθρες, φέρεται να υποσχέθηκε ότι δεν θα χτυπήσει κανείς εργάτης κατά τη διάρκεια του πολέμου. Κατά την προετοιμασία της συμμαχικής εισβολής του 1943 στη Σικελία, ο Λουτσιάνο φέρεται να παρέχει στον αμερικανικό στρατό επαφές της Σικελικής Μαφίας. Αυτή η συνεργασία μεταξύ του Ναυτικού και της Μαφίας έγινε γνωστή ως Επιχείρηση Υπόκοσμος.
Στις 3 Ιανουαρίου 1946, ως ανταμοιβή για την υποτιθέμενη συνεργασία του κατά τη διάρκεια του πολέμου, ο Ντιούι αντέδρασε απρόθυμα την αλλαγή ποινής του Λουτσιάνο, υπό την προϋπόθεση ότι δεν αντιστάθηκε στην απέλαση του στην Ιταλία. Ο Λουτσιάνο αποδέχθηκε τη συμφωνία, αν και εξακολουθούσε να υποστηρίζει ότι ήταν πολίτης των ΗΠΑ και δεν υπόκειται σε απέλαση. Στις 2 Φεβρουαρίου 1946, δύο ομοσπονδιακοί πράκτορες μετανάστευσης μετέφεραν τον Λουτσιάνο από τη φυλακή Σινγκ Σινγκ στο νησί Έλλις του λιμανιού της Νέας Υόρκης για την διαδικασία απέλασης του. Στις 10 Φεβρουαρίου, το πλοίο με επιβάτη τον Λουτσιάνο απέπλευσε από το λιμάνι του Μπρούκλιν με προορισμό την Ιταλία.
Το 1951, ο συντηρητικός ηγέτης της φατρίας Βίνσεντ Μανγκάνο εξαφανίστηκε και ο Άλμπερτ Αναστάζια συμμετείχε με τα μέλη της «φιλελεύθερης-αμερικανικής φατρίας» Φρανκ Κοστέλο και Τόμι Λούτσεζε. Η εξουσία της Επιτροπής μετατοπίστηκε από τη «συντηρητική-σικελική φατρία» στην «φιλελεύθερη-αμερικανική φατρία». Το 1951 μετά την εξαφάνιση του Μανγκάνο, ο αδελφός του Φιλίππος βρέθηκε νεκρός κοντά στο Μπρούκλιν.
Μετά τον Μανγκάνο, ο Φρανκ Κοστέλο έγινε επικεφαλής της Επιτροπής με τη «φιλελεύθερη φατρία» και ο Τζόζεφ Μπονάνο έγινε ο επικεφαλής της «συντηρητικής φατρίας». Η φιλελεύθερη φατρία υποστηρίχθηκε από εκείνους που ήταν επίσης ανοιχτοί σε συνεργασία με μη ιταλικές οργανώσεις και εμπόρους ναρκωτικών, συγκεκριμένα από τους Βίτο Τζενοβέζε, Τόμι Λουτσέζε και Κάρλο Γκαμπίνο (αντιτάχθηκε στα ναρκωτικά), ενώ η συντηρητική φατρία ήταν πιο επιφυλακτική και υποστηρίχθηκε από τους παραδοσιακούς (ιταλική τιμή και πίστη), δηλαδή από τους Τζο Προφάτσι και Στέφανο Μαγκαντίνο. Μετά από μια συνεδρίαση της Επιτροπής του 1956, προστέθηκαν οι εγκληματικές οικογένειες της Φιλαδέλφειας, με επικεφαλής τον Άντζελο Μπρούνο και του Ντιτρόιτ, με επικεφαλής τον Τζόζεφ Ζερίλλι, με μικρότερες οικογένειες να εκπροσωπούνται επισήμως από μια οικογένεια της Επιτροπής.
Συνάντηση των Απαλάχιων
Ένα χρόνο αργότερα, στις 14 Νοεμβρίου 1957, η Σύσκεψη των Απαλάχιων οργανώθηκε από τους Τζενοβέζε στο κτήμα του Τζόζεφ Μπάρμπαρα για να συζητήσει το μέλλον της Κόζα Νόστρα. Ωστόσο, η συνάντηση ματαιώθηκε όταν η αστυνομία εντοπίσε πολλά οχήματα των παρευρισκομένων και συνέλαβε πολλούς από τους μαφιόζους που συμμετείχαν. Περίπου 100 μαφιόζοι παρακολούθησαν τη συνάντηση και περισσότεροι από 60 συνελήφθησαν. Όλοι αυτοί που συνελήφθησαν τους επιβλήθηκαν πρόστιμα, έως 10.000 δολάρια στον καθένα, και απονεμήθηκαν ποινές φυλάκισης που κυμαίνονταν από τρία έως πέντε χρόνια, ωστόσο, όλες οι καταδίκες ανατράπηκαν κατόπιν της έφεσης το 1960. Σε κάθε περίπτωση, ο Μπονάνο υπέστη καρδιακή προσβολή και εξαίρεθηκε από μάρτυρας στη δίκη.
Ο μακροχρόνιος διευθυντής του FBI, Τζέι Έντγκαρ Χούβερ, αρνήθηκε την ύπαρξη ενός «Εθνικού Συνδικάτου Εγκλήματος» και την ανάγκη αντιμετώπισης του οργανωμένου εγκλήματος στην Αμερική. Μετά τη Σύνοδο των Απαλάχιων, ο Χούβερ δεν μπορούσε πλέον να αρνηθεί την ύπαρξη του συνδικάτου και την επιρροή του που αυτό είχε στον υποκόσμο της Βόρειας Αμερικής, καθώς και τον συνολικό έλεγχο και την επιρροή της Κόζα Νόστρα στα πολλά παρακλάδια του Συνδικάτου σε όλη τη Βόρεια Αμερική και στο εξωτερικό. Μετά τη συνάντηση των Απαλάχιων, ο Χούβερ δημιούργησε το «Top Hoodlum Programme», ένα πρόγραμμα που παρακολουθούσε τα κορυφαία αφεντικά του συνδικάτου σε όλη τη χώρα.
Δίκη της Επιτροπής
Στο πλαίσιο της δίκης της Επιτροπής, στις 25 Φεβρουαρίου 1985, εννέα ηγέτες της Μαφίας της Νέας Υόρκης κατηγορήθηκαν για διακίνηση ναρκωτικών, τοκογλυφίας, τυχερά παιχνίδια, εκβιασμούς εναντίον κατασκευαστικών εταιρειών βάσει του νόμου περί επιρροών και διεφθαρμένων οργανώσεων. Την 1η Ιουλίου 1985, οι αρχικοί εννέα άντρες, με την προσθήκη δύο ακόμη ηγετών της Μαφίας της Νέας Υόρκης, δεν παραδέχθηκαν ότι ήταν ένοχοι για το σύνολο κατηγοριών της δίκης. Οι εισαγγελείς σκόπευαν να διάλυσουν όλες τις οικογένειες εγκλημάτων ταυτόχρονα χρησιμοποιώντας τη συμμετοχή τους στην Επιτροπή. Στις 2 Δεκεμβρίου 1985, ο Ανιέλο Ντελακρότσε πέθανε από καρκίνο. Ο Καστελάνο δολοφονήθηκε αργότερα στις 16 Δεκεμβρίου 1985. Σύμφωνα με τον εκτελεστή των Κολόμπο και πληροφοριοδότη του FBI, Γκρέγκορι Σκάρπα ο Τζον Γκότι υποστήριζε ένα σχέδιο για τη δολοφονία του κύριου εισαγγελέα, και μελλοντικού δήμαρχου της Νέας Υόρκης, Ρούντι Τζουλιάνι, στα τέλη του 1986, αλλά απορρίφθηκε από την υπόλοιπη Επιτροπή.
Στις αρχές της δεκαετίας του 1980, η οικογένεια Μπονάνο εκδιώχθηκε από την Επιτροπή λόγω της διείσδυσης του μυστικού πράκτορα Τζόζεφ Ντ. Πιστόνε (με το ψευδώνυμο Ντόνι Μπράσκο). Έτσι έχοντας προηγουμένως χάσει την έδρα τους στην Επιτροπή, οι Μπονάνος υπέστησαν λιγότερη έκθεση από τις άλλες οικογένειες σε αυτήν την περίπτωση. Οκτώ κατηγορούμενοι καταδικάστηκαν για εκβιασμό στις 19 Νοεμβρίου 1986, με εξαίρεση τον Indelicato ο οποίος δικάστηκε για δολοφονία και καταδικάστηκε στις 13 Ιανουαρίου 1987. Στις αρχές της δεκαετίας του 1990, καθώς ξέσπασε ο οικογενειακός πόλεμος στους Κολόμπο, η Επιτροπή αρνήθηκε να επιτρέψει σε οποιοδήποτε μέλος των Κολόμπο να πάρει μέρος στην Επιτροπή καθώς θεώρησε ότι είχε διαλυθεί η οικογένεια.
Σημερινή Κατάσταση
Σύμφωνα με τον Τζόζεφ Μασίνο, πρώην αφεντικό της οικογένειας Μπονάνο, η τελευταία γνωστή συνάντηση της Επιτροπής με όλα τα αφεντικά πραγματοποιήθηκε τον Νοέμβριο του 1985, λίγο πριν από το θάνατο του Πωλ Καστελάνο τον Δεκέμβριο. Ωστόσο, υπήρξε μια σύνοδος της Επιτροπής το 1988 με επικεφαλής τον Τζον Γκότι που παρακολούθησε ο Βίνσεντ Γκιγκάντε και ο νέος ηγέτης της οικογένειας Λουτσέζε, Βίκτωρ Αμούζο, και ήταν πρώτη συνεδρίαση της Επιτροπής μετά τη δίκη της Επιτροπής της Μαφίας. Σύμφωνα με τον Σαλβατόρε Βιτάλε, πραγματοποιήθηκε μια συνεδρίαση της Επιτροπής στις αρχές του 2000 για να αποκατασταθεί ο κανόνας που υποχρεώνει και τους δύο γονείς να είναι ιταλικής καταγωγής για να γίνουν αφεντικά. Η Επιτροπή εξακολουθεί να φημολογείται ότι υπάρχει, αν και η τρέχουσα ιδιότητά της αποτελείται μόνο από τα αφεντικά των Πέντε Οικογενειών και του Σικάγου. Αντί για μια συνάντηση των αφεντικών, οι υπαρχηγοί ή οι λοχαγοί συναντιούνται κρυφά για να συζητήσουν τις επιχειρήσεις και να κυβερνήσουν.
Ιστορική ηγεσία
Δεν υπήρχε «Προέδρος» της Επιτροπής, αλλά υπήρχε ένας διορισμένος πρόεδρος ή επικεφαλής της Επιτροπής. Αυτό χρησιμοποιήθηκε ως υποκατάστατο του ρόλου του «capo di tutti capi», καθώς είχε τις εξουσίες του παλιού συστήματος Μουστάς Πιτ του κανόνα του ενός ατόμου δηλαδή.
Πρόεδροι της Επιτροπής
Οικογένειες με έδρες στην Επιτροπή
Οικογένειες που εκπροσωπούνται από την οικογένεια Τζενοβέζε
Οικογένειες που εκπροσωπούνται από το Συνδικάτο του Σικάγου
Εξωτερικοί σύνδεσμοι
Κατηγορία:Μαφία
Γεώργιος Αύγουστος του Μεκλεμβούργου-Στρέλιτς
Ο Γεώργιος Αύγουστος (γερμ. Georg August, 11 Ιανουαρίου 1824 - 20 Ιουνίου 1876) από τον Οίκο του Μεκλεμβούργου ήταν πρίγκιπας του Μεκλεμβούργου-Στρέλιτς.
Βιογραφία
Ο Γεώργιος Αύγουστος Ερνέστος Αδόλφος Κάρολος Λουδοβίκος ήταν ο δευτερότοκος γιος του Γεωργίου του Μεκλεμβούργου-Στρέλιτς και της Μαρίας, κόρης του Φρειδερίκου της Έσσης-Κάσσελ.
Γεννήθηκε στο Νόιστρελιτς. Το 1876 απεβίωσε στην Αγία Πετρούπολη σε ηλικία 52 ετών.
Οικογένεια
Νυμφεύτηκε την Αικατερίνη Μιχαήλοβνα, κόρη του Μιχαήλ Παύλοβιτς της Ρωσίας, και είχε τέκνα:
Dirty Dancing
Περίληψη
Το καλοκαίρι του 1963, η 17χρονη Frances "Baby" Houseman ταξιδεύει μαζί με την πλούσια οικογένειά της στο Kellerman's σε ένα θέρετρο στο βουνό Catskill. Η Μπέιμπι είναι η νεώτερη από τις δύο κόρες και σχεδιάζει να παρακολουθήσει το κολέγιο Mount Holyoke για να σπουδάσει οικονομικά σε υπανάπτυκτες χώρες και στη συνέχεια να εισέλθει στο Σώμα της Ειρήνης. Ο πατέρας της, Τζέικ, είναι ο γιατρός και φίλος του Max Kellerman, του ιδιοκτήτη του θέρετρου. Η Μπέιμπι είναι φίλη με τον εγγονό του Max Max Neil. Η Μπέιμπι αναπτύσσει μια συμπάθεια προς τον εκπαιδευτή χορού του θέρετρου, Johnny Castle.Στη συνέχεια συναντά τον ξάδερφο του Τζόνι τον Billy σε μια βόλτα στους χώρους του θέρετρου και τον βοηθά να φέρει καρπούζια στα σπίτια του προσωπικού. Το προσωπικό κρατάει μυστικές ώρες μετά το ωράριο στα καταλύματα τους και η Μπέιμπι εκπλήσσεται από τον «βρώμικο χορό» που εμπλέκονται. Ενδιαφέρουσα, η Μπέιμπι λαμβάνει ένα σύντομο, αυτοσχέδιο μάθημα χορού από τον Johnny.
Αφού η Μπέιμπι ανακαλύπτει ότι η χορευτική συνεργάτιδα της Johnny, Penny Johnson, είναι έγκυος από τον Robbie Gould, έναν σερβιτόρο που χρονολογείται και εξαπατά τη μεγάλη αδελφή της Jennifer Gray, την Λίζα και άλλες γυναίκες, δανείζεται χρήματα από τον πατέρα της για να πληρώσει για παράνομη έκτρωση για την Πέννυ. Ο Τζέικ συμφωνεί να δώσει τα χρήματα στην Μπέιμπι ακόμα κι αν λέει ότι δεν μπορεί να του πει για ποιο λόγο τα θέλει. Η Penny δέχεται τελικά τα χρήματα, αλλά λέει ότι υπάρχει ένα άλλο θέμα. Ο Johnny και η Penny πραγματοποιούν εβδομαδιαίο χορό στο Sheldrake, ένα άλλο κοντινό θέρετρο. Η Penny θα χάσει την απόδοσή της αν πηγαίνει για την έκτρωση και θα χάσει το μισθό της για την εποχή. Ο Μπίλι προτείνει στην Μπέιμπι να συμπληρώνει γι 'αυτήν. Ο Johnny το σκέφτεται, που ξεπερνά την αρχική αντίσταση της Μπέιμπι. Ο Billy και η Penny επιμένουν ότι ο Johnny μπορεί να διδάξει σε οποιονδήποτε να χορέψει. Ο Johnny αρχίζει να διδάσκει την Μπέιμπι, και οι δύο ξοδεύουν μαζί πολλές αδυσώπητες περιόδους άσκησης. Η Μπέιμπι αρχίζει σταδιακά να βελτιώνεται και μια ρομαντική έλξη μεγαλώνει μεταξύ τους.
Ο Billy παίρνει την Penny σε έναν ταξιδιώτη αθώο, ενώ η Μπέιμπι και ο Johnny παίζουν στο Sheldrake Hotel. Η απόδοσή τους είναι ως επί το πλείστον επιτυχημένη, αν και η Μπέιμπι είναι πολύ νευρική για να επιτύχει το κλιματικό ανελκυστήρα του χορού. Ο Johnny και η Μπέιμπι επιστρέφουν στο Kellerman και βρίσκουν την Penny σε αγωνία. Ο Μπίλι εξηγεί ότι ο «γιατρός» αποδείχτηκε ότι ήταν ένας αμυντικός ο οποίος προκάλεσε σοβαρές βλάβες στην Πέννυ. Η Μπέιμπι φέρνει τον πατέρα της για να βοηθήσει την Penny, αλλά όταν ο Jake ρωτά "Ποιος είναι υπεύθυνος γι 'αυτό το κορίτσι;", ο Johnny απαντά "εγώ είμαι" υποστηρίζοντας την ευθύνη εξαιτίας του φόβου ότι η Penny θα απολυθεί αν βγει ότι κοιμήθηκε με τον Robbie. Ο Τζέικ αντιμετωπίζει την Πέννυ, αλλά θυμίζει στην κόρη του ότι χρησιμοποίησε τα χρήματά του για να πληρώσει αυτή τη διαδικασία και απαγορεύει στην Μπέιμπι να συναναστρέφεται με τον Τζόνι ή τους φίλους του. Η ίδια λοιπόν πηγαίνει στον Johnny να ζητήσει συγνώμη για τη συμπεριφορά του πατέρα τ Ο Τζέικ λέει στην οικογένειά του ότι θα φύγουν νωρίς το πρωί. Η γυναίκα του Τζέικ λέει ότι έχουν πληρώσει μέχρι την Κυριακή και η Λίζα διαμαρτύρεται, επειδή θέλει να τραγουδήσει στο τέλος της σεζόν. Ο Τζέικ αλλάζει γνώμη και η Μπέιμπι συνεχίζει να βλέπει τον Τζόνι παρά την προειδοποίηση του πατέρα της.
Λόγω του αυξανόμενου συναισθήματος του Τζόνι για την Μπέιμπι, ο ίδιος αρνήθηκε την πληρωμή  για να πάει με μια άλλη επισκέπτρια του Kellerman, "bungalow bunny" Vivian Pressman. Αργότερα το πρωί κατά τη διάρκεια του πρωινού, οι Max και Neil Kellerman αποκαλύπτουν στους Housemans ότι το πορτοφόλι του Moe Pressman κλάπηκε ενώ έπαιζε ένα παιχνίδι καρτών με άλλους επισκέπτες. Η Βίβιαν κατηγορεί τον Τζόνι για την κλοπή σε μια απόλαυση της ζήλιας του για την απόρριψη της από τον ίδιο. Για να σώσει τον Τζόνι από τις κατηγορίες, η Μπέιμπι ομολογεί ότι ο Τζόνι δεν έκανε την κλοπή επειδή ήταν μαζί της στην καμπίνα εκείνο το βράδυ. Ο Johnny απαλλάσσεται από κατηγορούμενος αφού αποκαλύπτεται ότι δύο ηλικιωμένοι, ο κ. Και η κυρία Schumacher, έκλεψαν το πορτοφόλι της Moe μαζί με πορτοφόλια άλλων επισκεπτών. Ο Max διώχνει τον Τζόνι από εκεί λόγω της σχέσης που είχε με την Μπέιμπι. Η ίδια και ο Johnny αγκαλιάζουν και αποχαιρετούν ο ένας τον άλλο, λέγοντας ότι ποτέ δεν θα μετανιώσουν για την σχέση, παρά τις αντιρρήσεις του πατέρα της.
Η Μπέιμπι και οι γονείς της παρακολουθούν την παράσταση στο τέλος της σεζόν. Ο Τζέικ αποχαιρετά τον Ρόμπι και του δίνει μια άκρη σε ένα φάκελο. Ο Robbie ευχαριστεί τον Τζέικ, αποκαλύπτοντας πρόθυμα ότι άφησε την Πέννυ έγκυος και προσβάλλει την ίδια και το μωρό της, που τον οδηγεί τον Τζέικ να τραβήξει τον φάκελο πίσω. Το προσωπικό και οι φιλοξενούμενοι (συμπεριλαμβανομένης της Lisa) των Kellerman τραγουδούν μαζί το τραγούδι που κλείνει όταν ανοίγει η πόρτα και ο Johnny περπατάει μέσα. Έχει επιστρέψει για να κάνει τον τελευταίο χορό της σεζόν. Ο Johnny οδηγεί την Μπέιμπι στη σκηνή, διακόπτοντας την παράσταση που είναι ήδη σε εξέλιξη. Κάνει μια σύντομη ομιλία για το πώς η Baby Frances(το κανονικό της όνομα στο έργο) τον έκανε καλύτερο.Η Μπέιμπι και ο Johnny χορεύουν μια πιο προκλητική έκδοση του mambo duet τους και οι άλλοι χορευτές ξεσηκώνονται. Η Μπέιμπι τρέχει στον Johnny και εκτελεί την αόριστη κίνηση ανελκυστήρα που ασκούσαν. Οι χορευτές τραβούν τους επισκέπτες από τα καθίσματα τους για να συμμετάσχουν στον εορτασμό. Ο Τζέικ ζητά συγγνώμη από τον Τζόνι που τον κατηγόρησε ότι άφησε την Πέννυ έγκυο και συμφιλιώνεται με την κόρη του.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1987 Κατηγορία:Αμερικανικές δραματικές ταινίες Κατηγορία:Αγγλόφωνες ταινίες Κατηγορία:Αμερικανικές ανεξάρτητες ταινίες Κατηγορία:Ταινίες γυρισμένες στη Βόρεια Καρολίνα Κατηγορία:Σκηνοθετικό ντεμπούτο σε ταινίες Κατηγορία:Ταινίες τοποθετημένες στην Νέα Υόρκη (πολιτεία)
Βιολογική ανθρωπολογία
μικρογραφία|Κρανία πρωτευόντων (Μουσείο Συγκριτικής Ζωολογίας του Πανεπιστημίου Χάρβαρντ). Η βιολογική ανθρωπολογία, γνωστή και ως φυσική ανθρωπολογία, είναι επιστημονικός κλάδος που ασχολείται με τις βιολογικές και συμπεριφορικές πτυχές των ανθρώπων, των εξαφανισμένων προγόνων ανθρωπίνων τους και των σχετικών μη ανθρώπινων πρωτευόντων, ιδιαίτερα από εξελικτική προοπτική. Αυτό το υποπεδίο της ανθρωπολογίας μελετά συστηματικά τα ανθρώπινα όντα από βιολογική προοπτική.
Προέλευση
δεξιά|μικρογραφία|168x168εσ|Ο [[Γιόχαν Φρίντριχ Μπλούμενμπαχ]] μικρογραφία|157x157εσ|Ο [[Φραντς Μποάζ]] Η βιολογική ανθρωπολογία φαίνεται διαφορετική σήμερα από ότι πριν από είκοσι χρόνια. Το όνομα είναι ακόμη σχετικά νέο, καθώς είναι η «φυσική ανθρωπολογία» για περισσότερο από έναν αιώνα, με ορισμένους επαγγελματίες να εξακολουθούν να εφαρμόζουν αυτόν τον όρο. Οι βιολογικοί ανθρωπολόγοι ανατρέχουν στο έργο του Κάρολου Δαρβίνου ως βασικό θεμέλιο για αυτό που κάνουν σήμερα. Ωστόσο, εάν κάποιος ανιχνεύσει τη διανοητική γενεαλογία πίσω στις απαρχές της φυσικής ανθρωπολογίας -πριν από την ανακάλυψη μεγάλου μέρους αυτού που σήμερα γνωρίζουμε ως απολιθωμένο αρχείο ανθρωπίνων- τότε η εστίαση μετατοπίζεται στην ανθρώπινη βιολογική παραλλαγή. Ορισμένοι εκδότες, βλέπε παρακάτω, έχουν ριζώσει το πεδίο ακόμα πιο βαθιά από την επίσημη επιστήμη.
Οι προσπάθειες μελέτης και ταξινόμησης των ανθρώπων ως ζωντανών οργανισμών χρονολογούνται από την αρχαία Ελλάδα. Ο Έλληνας φιλόσοφος Πλάτων (c. 428– c.  347 π.Χ.) τοποθέτησε τους ανθρώπους στη φυσική κλίμακα, η οποία περιελάμβανε όλα τα πράγματα, από άψυχα αντικείμενα στο κάτω μέρος μέχρι θεότητες στην κορυφή. Αυτό έγινε το κύριο σύστημα μέσω του οποίου οι μελετητές σκέφτονταν τη φύση για τα επόμενα περίπου 2.000 χρόνια. Ο μαθητής του Πλάτωνα, Αριστοτέλης (c. 384–322 π.Χ.), παρατήρησε στο Των περί τα ζώα ιστοριών ότι τα ανθρώπινα όντα είναι τα μόνα ζώα που περπατούν όρθια και υποστήριξε, σύμφωνα με την τελεολογική του άποψη για τη φύση, ότι οι άνθρωποι έχουν γλουτούς και όχι ουρές, προκειμένου να έχουν ένα άνετο μέρος για να καθίσουν όταν κουραστούν να στέκονται. Εξήγησε τις περιφερειακές παραλλαγές στα ανθρώπινα χαρακτηριστικά ως αποτέλεσμα διαφορετικών κλιματικών συνθηκών. Έγραψε επίσης για τη φυσιογνωμία, μια ιδέα που προέρχεται από γραπτά της Ιπποκρατικής Συλλογής. Η επιστημονική φυσική ανθρωπολογία ξεκίνησε τον 17ο έως τον 18ο αιώνα με τη μελέτη της φυλετικής ταξινόμησης (Τζεόρτζιους Όρνιους, Φρανσουά Μπερνιέ, Κάρολος Λινναίος, Γιόχαν Φρίντριχ Μπλούμενμπαχ).
Γκαέλ Μαϊά
Ο Γκαέλ Μαϊά είναι πρώην Γάλλος, πορτογαλικής καταγωγής, ποδοσφαιριστής, γεννημένος στις 2 Ιανουαρίου 1984 στο Μπωζανσί.
Βιολογική ανθρωπολογία
Προέλευση
Στις δεκαετίες του 1830 και του 1840, η φυσική ανθρωπολογία είχε εξέχουσα θέση στη συζήτηση για τη δουλεία, με τα επιστημονικά, μονογονικά έργα του Βρετανού υπέρμαχου της κατάργησης της δουλείας Τζέιμς Κάουλ Πρίτσαρντ (1786–1848) να αντιτίθενται σε αυτά του Αμερικανού πολυγονιστή Σάμιουελ Τζορτζ Μόρτον (1799-185).
Γκαέλ Μαϊά
Προερχόμενος από τα τμήματα υποδομής της Ζιροντέν Μπορντό, αγωνίστηκε στην θέση του αμυντικού μέσου.
Βιολογική ανθρωπολογία
Προέλευση
Στα τέλη του 19ου αιώνα, ο Γερμανοαμερικανός ανθρωπολόγος Φραντς Μποάζ (1858-1942) επηρέασε έντονα τη βιολογική ανθρωπολογία δίνοντας έμφαση στην επίδραση του πολιτισμού και της εμπειρίας στην ανθρώπινη μορφή. Η έρευνά του έδειξε ότι το σχήμα του κεφαλιού ήταν εύπλαστο σε περιβαλλοντικούς και διατροφικούς παράγοντες παρά ένα σταθερό «φυλετικό» χαρακτηριστικό. Ωστόσο, ο επιστημονικός ρατσισμός εξακολουθούσε να επιμένει στη βιολογική ανθρωπολογία, με εξέχουσες προσωπικότητες όπως ο Έρνεστ Χούτον και ο Άλες Χρντλίτσκα να προωθούν τις θεωρίες της φυλετικής ανωτερότητας και μιας ευρωπαϊκής καταγωγής των σύγχρονων ανθρώπων.
«Νέα Φυσική Ανθρωπολογία»
Το 1951, ο Σέργουντ Γουόσμπερν, πρώην μαθητής του Χούτον, εισήγαγε μια «νέα φυσική ανθρωπολογία». Άλλαξε την εστίαση από τη φυλετική τυπολογία για να επικεντρωθεί στη μελέτη της ανθρώπινης εξέλιξης, απομακρύνοντας την ταξινόμηση προς την εξελικτική διαδικασία. Η ανθρωπολογία επεκτάθηκε για να συμπεριλάβει την παλαιοανθρωπολογία και την πρωτευματολογία. Ο 20ός αιώνας είδε επίσης τη σύγχρονη σύνθεση στη βιολογία: τη συμφιλίωση της θεωρίας της εξέλιξης του Κάρολου Δαρβίνου και της έρευνας του Γκρέγκορ Μέντελ για την κληρονομικότητα. Η πρόοδος στην κατανόηση της μοριακής δομής του DNA και η ανάπτυξη μεθόδων χρονολογικής χρονολόγησης άνοιξαν τις πόρτες για την κατανόηση των ανθρώπινων παραλλαγών, τόσο του παρελθόντος όσο και του παρόντος, με μεγαλύτερη ακρίβεια και με πολύ μεγαλύτερη λεπτομέρεια.
Εξωτερικοί σύνδεσμοι
Κατηγορία:Ανθρωπολογία
Ζιβόινο
Το Ζιβόινο (σλαβομακεδονικά: Живојно) είναι χωριό στο Δήμο Νόβατσι της Βόρειας Μακεδονίας. Στις παλιότερες ελληνικές πηγές απαντά ως Ζηβόνια. Παλαιότερα αποτελούσε μέρος του πρώην δήμου Μπατς, και βρίσκεται κοντά στα ελληνικά σύνορα.
Σύμφωνα με την απογραφή του 2002 έχει 214 κατοίκους, όλοι Σλαβομακεδόνες.
Ιστορία
Στα τέλη της οθωμανικής περιόδου, το χωριό είχε περίπου 800 κατοίκους. Από αυτούς οι μισοί περίπου ήταν εξαρχικοί Μακεδόνες και οι άλλοι μισοί μουσουλμάνοι Τούρκοι.
Παραπομπές
Κατηγορία:Χωριά της Βόρειας Μακεδονίας
Βραβείο Α' Γυναικείου Ρόλου της Ένωσης Κριτικών Κινηματογράφου του Βανκούβερ
Το Βραβείο Α' Γυναικείου Ρόλου της Ένωσης Κριτικών Κινηματογράφου του Βανκούβερ (αγγλικά: Vancouver Film Critics Award For Best Actress) είναι ένα βραβείο που απονέμεται από την Ένωση Κριτικών Κινηματογράφου του Βανκούβερ για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Βανκούβερ
Α.Ο. Ποταμιά
Ο Αθλητικός Όμιλος Ποταμιά είναι ποδοσφαιρικός σύλλογος της Ευρυτανίας. Ιδρύθηκε το 1989 στο Μεγάλο Χωριό Ευρυτανίας και από τότε συμμετέχει στα πρωταθλήματα της ΕΠΣΝ Ευρυτανίας. Έχει κατακτήσει 2 πρωταθλήματα ΕΠΣΝ Ευρυτανίας (2017-18, 2018-19), 4 Κύπελλα ΕΠΣΝ Ευρυτανίας (7 συμμετοχές σε τελικούς) και 1 Super Cup ΕΠΣΝ Ευρυτανίας (2018). Την αγωνιστική περίοδο 2019-20 αγωνίστηκε στην Γ' Εθνική κατηγορία στην παρθενική της εμφάνιση στις εθνικές κατηγορίες. Αγωνίζεται στο Δημοτικό Στάδιο Καρπενησίου, 2.500 θεατών, το οποίο διαθέτει πλαστικό χλοοτάπητα.
Κύπελλο Ελλάδας
Την σεζόν 2019-20 η ομάδα δήλωσε για πρώτη φορά συμμετοχή στο Κύπελλο Ελλάδας. Οι τρεμπλούχοι Ευρυτανίας αντιμετώπισαν στην Κέρκυρα τον τοπικό Θιναλιακό Αχαράβης και ηττήθηκαν με 2-1. Το γκολ για την Ποταμιά στον πρώτο ιστορικό αγώνα για τον θεσμό του Κυπέλλου σημείωσε ο Αλέξανδρος Γενιτσαρόπουλος.
Εξωτερικοί σύνδεσμοι
Κατηγορία:Αθλητικοί σύλλογοι Ευρυτανίας Κατηγορία:Ποδοσφαιρικές ομάδες Ελλάδας
Ματεγκριφφόν
Το Ματεγκριφφόν ή Ματεγκριφόν ήταν μεσαιωνικό κάστρο ευρισκόμενο κοντά στην Μεσσίνα της Σικελίας, αρχικά χτισμένο ως ξύλινο κάστρο από τον Ριχάρδο Α΄, Βασιλέα της Αγγλίας, και κατεστραμμένο προ της αναχώρησης του τελευταίου, το 1191, από την Μεσσίνα με σκοπό την κατάληψη της Κύπρου. Ακόμη μία αναφορά στο συγκεκριμένο κάστρο γίνεται στην διάρκεια των Σικελικών Εσπερινών, ως η τοποθεσία όπου ο Βικάριος του Καρόλου Α΄ της Νάπολης, Ερβέρτος, μαζί με την οικογένειά του, βρήκαν ασφαλές καταφύγιο κατά την διάρκεια της εξέγερσης και μέχρι την επίτευξη συμφωνίας για την ασφαλή τους αναχώρηση.
Το Ματτεγκριφφόν ήταν επίσης εναλλακτική ονομασία για το Κάστρο της Άκοβας στην Πελοπόννησο, το οποίο και αποτέλεσε έδρα της Βαρωνίας της Άκοβας, εντός του Πριγκιπάτου της Αχαΐας, στη διάρκεια του 13ου και 14ου αιώνα.
Εξωτερικοί σύνδεσμοι
Κατηγορία:Κάστρα στη Σικελία Κατηγορία:Κτίρια και κατασκευές στη Μεσσίνα
Ασσύριοι στην Τουρκία
Οι Ασσύριοι στην Τουρκία (συριακά: ܣܘܪܝܝܐ ܕܛܘܪܩܝܐ) είναι αυτόχθονα εθνοτική ομάδα και μειονότητα της Τουρκίας, οι οποίοι Ασσύριοι ομιλούν τα Ανατολικά Αραμαϊκά των Σημιτικών γλωσσών και είναι Χριστιανοί, με τους περισσότερους να είναι μέλη της Συριακής Ορθόδοξης Εκκλησίας, της Καθολικής Εκκλησίας των Χαλδαίων, της Ασσυριακής Εκκλησίας της Πεντηκοστής, της Ασσυριακής Ευαγγελικής Εκκλησίας, ή της Αρχαίας Εκκλησίας της Ανατολής.
Οι Ασσύριοι κάποτε ήταν μια μεγάλη εθνοτική μειονότητα στην Οθωμανική Αυτοκρατορία, ζώντας στις επαρχίες Χακάρι, Σιρνάκ και Μαρντίν, αλλά, μετά τη Γενοκτονία των Ασσυρίων (το 1915), οι περισσότεροι δολοφονήθηκαν ή εξαναγκάστηκαν να μεταναστεύσουν για να ενωθούν με άλλους Ασσύριους στο βόρειο Ιράκ, στη βορειοανατολική Συρία και στο βορειοδυτικό Ιράν. Οι περισσότεροι από αυτούς που επέζησαν της γενοκτονίας και έμειναν στην Τουρκία εγκατέλειψαν τη χώρα για τη Δυτική Ευρώπη το 2ο μισό του 20ου αιώνα, λόγω των συγκρούσεων μεταξύ του Εργατικού Κόμματος του Κουρδιστάν (PKK) και του Τουρκικού Στρατού Ξηράς. Από το 2019, υπολογίζεται ότι οι 18.000 από τους 25.000 Ασσύριους της χώρας ζουν στην Κωνσταντινούπολη.